**OSNOVNA ŠOLA RADLJE OB DRAVI**



**POROČILO O REALIZACIJI LETNEGA DELOVNEGA NAČRTA OSNOVNE ŠOLE RADLJE OB DRAVI**

**ZA ŠOLSKO LETO 2020/21**

Šolsko leto 2020/21 je bilo ponovno zelo drugačno, kot smo vajeni. Ponovno smo se srečali z delom na daljavo, res pa je, da smo bili dobro pripravljeni, saj smo delo na daljavo v šolskem letu 2019/20 temeljito analizirali in na podlagi tega pripravili izhodišča za delo v šolskem letu 20/21. Šolska vrata so se najprej zaprla za učence 6., 7., 8. in 9. razreda, ki so bili 16. 10. 2020 zadnji dan v šoli, čez teden dni (23. 10.) pa še za vse ostale učence. Učenci 1. VIZ so se v šolo vrnili 26. 1. 2021, učenci od 4. do 9. razreda pa 22. 2. 2021.

Glede na to, da smo za nekaj časa zaprli šolska vrata, kasneje pa smo morali upoštevati številne omejitve, so bile številne dejavnosti okrnjene, nekatere pa so ostale tudi nerealizirane.

Drugače pa se je pouk v šolskem letu izvajal na matični šoli in na podružničnih šolah na Remšniku (celotna devetletka v 4 oddelkih) in v Vuhredu (samo od 1. do 4. razreda v 3 oddelkih).

|  |  |  |
| --- | --- | --- |
| Šola | Število oddelkov | Število otrok |
| Matična šola Radlje ob Dravi | 21 | 474 |
| Podružnična šola Remšnik | 4 | 41 |
| Podružnična šola Vuhred | 4 | 39 |
| SKUPAJ: 554 | | |

Veliko učencev se je v šolo vozilo. Vseskozi je potrebno usklajevanje, da so šolski prevozi čim bolje izvedeni, saj na vozni red vplivajo šolske in tudi druge dejavnosti. Število vozačev je prikazano v spodnji tabeli.

|  |  |
| --- | --- |
| Šola | Število vozačev |
| OŠ Radlje ob Dravi | 146 |
| POŠ Remšnik | 42 |
| POŠ Vuhred | 9 |
| SKUPAJ:                                197 | |

V šolskem letu 2020/21 je na matični šoli pouk potekal v dveh paralelkah v 1., 2., 3., 4., 8. in 9. razredu; v 5., 6. in 7. razredu pa smo imeli 3 paralelke.

Na podružnični šoli Remšnik je pouk potekal v 4 kombiniranih oddelkih, kar je z vidika strokovnosti zelo pomembno, saj so kombinacije lažje izvedljive in tudi strokovno ustreznejše (npr. smiselnost kombiniranja 8. in 9. razreda zaradi enakih predmetov, kot so: kemija, fizika, biologija).

V Vuhredu smo imeli 3. oddelke, od tega je bil eden kombiniran (1. in 3. razred).

V našo šolo je bilo vključenih 35 otrok, ki so imeli odločbo o usmeritvi s strani komisije Zavoda za šolstvo. Delo z njimi je bilo izvedeno kvalitetno in v skladu z zakonodajo, ki ureja področje otrok s posebnimi potrebami.

Delo z nadarjenimi učenci žal ni bilo izvedeno skladno z načrtovanimi dejavnostmi, saj so še vedno veljale številne omejitve in tako ni bilo dovoljeno združevanje otrok iz različnih razredov, kar pa je pri delu z nadarjenimi skoraj nujno.

Naši učenci so v šolskem letu 2020/21 na tekmovanjih iz znanja dosegali dobre rezultate. Izvedena je bila večina tekmovanj, bile pa so v koledarju tekmovanj številne datumske korekcije. Tako se lahko pohvalimo s šestimi zlatimi in številnimi (17) srebrnimi priznanji. V zlato knjigo sta se vpisali dve devetošolki in en devetošolec. Učenci naše šole so kot ekipa na tekmovanju Turistične zveze Slovenije osvojili srebrno priznanje.

V »običajnih« časih se številna športna tekmovanja odvijajo v spomladanskem delu, ki zaradi pandemije niso bila izvedena. Tako se nadejamo, da bomo o številnih športnih dosežkih naših učencev lahko poročali v prihodnjem šolskem letu.

Deveti razred v Radljah je zaključilo 51 otrok, na Remšniku pa 5.

**REALIZACIJA POUKA IN USPEŠNOST v šolskem letu 2020/21**

**Oddelek – realizacija (pouk, dnevi dejavnosti, DOP/DD)**

|  |  |  |  |
| --- | --- | --- | --- |
| **1.a – 97,48 %** | **3.a – 97,22 %** | **5.b – 99,18 %** | **7.b – 96,67 %** |
| **1.b – 97,36 %** | **3.b – 97,33 %** | **5.c – 97,45 %** | **7.c – 96,11 %** |
| **1.v/3v – 96,04 %** | **3./4./5.r –97,28 %** | **6.a – 96,88 %** | **8.a – 97,31 %** |
| **1./2 r – 96,11 %** | **4.a – 97,16 %** | **6.b – 96,04 %** | **8.b – 97,10 %** |
| **2.a – 97 %** | **4.b – 98,19 %** | **6.c – 95,20 %** | **8./9.r – 94,90 %** |
| **2.b – 97,56 %** | **4.v – 97,05 %** | **6./7.r – 95,69 %** | **9.a – 99,71 %** |
| **2.v – 97,22 %** | **5.a – 99,95 %** | **7.a – 96,49 %** | **9.b – 100,78 %** |

**97,23 %**

|  |  |  |  |
| --- | --- | --- | --- |
|  | **IZBIRNI PREDMETI** | **NIP** | **INTERESNE DEJAVNOSTI** |
| RADLJE | 100,98 % | 99,39 % | 79,71 % |
| REMŠNIK | 100 % | 100 % | 95,29 % |
| VUHRED | ----------- | 97,14 % | 96,78 % |

Dva učenca v 1. VIO, 2 učenca v 2. VIO in 1 učenec v 3. VIO ponavljajo razred.

Uspešnost: 99,1 %.

Zastavljeni cilj, **da je realizacija pouka 100 %**, ni bil realiziran, razlog je v tem, da smo imeli 1 teden dodatnih počitnic, ki jih ni bilo potrebno nadoknaditi. Kljub vsemu je realizacija nad zakonsko postavljeno mejo 95 %, z izjemo enega oddelka.

**NACIONALNO PREVERJANJE ZNANJA**

Nacionalno preverjanje znanja se izvaja v 6. in 9. razredu in je obvezno za vse učence. Za vsak predmet je na voljo en termin, dodatnih (naknadnih) rokov ni. Poskusno smo pristopili tudi k preverjanju v 3. razredu.

Rezultati imajo samo informativno vlogo. Vsako leto se preverja znanje slovenščine, matematike in še enega predmeta, za šestošolce je to vedno tuji jezik. Devetošolcem vsako leto tretji predmet določi minister; tokrat je to bila biologija. Z rezultati naših učencev smo zelo zadovoljni.

V spodnji tabeli so predstavljeni **rezultati šestošolcev**:

|  |  |  |  |
| --- | --- | --- | --- |
| **Predmet** | **∆** | **OŠ Radlje** | **Državno povprečje** |
| Matematika | **+8,53** | 59,51 | 50,98 |
| Slovenščina | **+5,84** | 60,65 | 54,81 |
| Angleščina | **+4,38** | 71,22 | 66,84 |

In še tabela **z rezultati devetošolcev**:

|  |  |  |  |  |
| --- | --- | --- | --- | --- |
| **Predmet** | **∆**  **2018** | **∆** | **OŠ Radlje** | **Državno povprečje** |
| Matematika | **-2,37** | **+7,96** | 56,12 | 48,16 |
| Slovenščina | **-2,04** | **+2,73** | 51,81 | 49,08 |
| Biologija |  | **+12,24** | 64,92 | 52,68 |

Predstavljamo tudi rezultate naših **tretješolcev**, ki so sodelovali v poskusu:

|  |  |  |  |
| --- | --- | --- | --- |
| **Predmet** | **∆** | **OŠ Radlje** | **Državno povprečje** |
| Matematika | **- 8,15** | 44,26 | 52,41 |
| Slovenščina | **- 3,78** | 48,62 | 52,40 |

**ŠOLA V NARAVI**

V šolskem letu 2020/21 smo izvedli dve šoli v naravi, načrtovane so bile tri. Tako smo zimsko šolo v naravi za šestošolce prestavili v naslednje šolsko leto.

Petošolci matične šole so bili od 31. 5. do 4. 6. v šoli v naravi v Čatežu

|  |  |
| --- | --- |
| OŠ Radlje ob Dravi | |
| Število učencev | Število udeležencev ŠN |
| 71 | 66 |

Četrtošolci (Radlje, Vuhred, Remšnik 3., 4. in 5. razred) so odšli v Čatež ob koncu počitnic oziroma ob začetku novega šolskega leta (od 30. 8. do 3. 9. 2021).

|  |  |  |  |
| --- | --- | --- | --- |
| OŠ Radlje ob Dravi | | Podružnična šola Remšnik | |
| Število učencev | Število udeležencev ŠN | Število učencev | Število udeležencev ŠN |
| 48 | 44 | 13 | 12 |

|  |  |
| --- | --- |
| OŠ Vuhred | |
| Število učencev | Število udeležencev ŠN |
| 12 | 10 |

Žal je cilj o realizaciji treh šol v naravi ostal nerealiziran.

V primeru šol v naravi v Čatežu smo realizirali cilj  **vsaj 90 % udeležbo**, udeležba je bila pri petošolcih 93,0 % in pri četrtošolcih (Radlje, Vuhred, Remšnik) 90,4 %.

**DNEVI DEJAVNOSTI, SPOMINSKI DNEVI, PRIREDITVE, TEKMOVANJA**

Dnevi dejavnosti so del pedagoškega dela v šoli in so z letnim delovnim načrtom natančneje opredeljeni. Za realizacijo dnevov dejavnosti so odgovorni strokovni aktivi na šoli. V šolskem letu 2020/21 je ostalo nekaj dni nerealiziranih, v nekaterih primerih smo morali odstopiti od predvidenih aktivnosti in prilagoditi vsebine. Je pa bila v vseh razredih vsaj 2/3 realizacija.

Na šoli deluje Šolsko kulturno umetniško društvo, ki deluje z veliko zagnanostjo, in skrbi, da so vsi spominski dnevi primerno obeleženi, seveda so morali izvedbo prilagoditi epidemiološkim razmeram in smo prireditve izvajali spletno.

Poleg prireditev v šoli se učenci večkrat predstavijo tudi v kraju (novoletna prireditev, 8. marec, krajevni prazniki) tako na matični šoli kot tudi na podružničnih šolah na Remšniku in v Vuhredu. Zaradi epidemije je bila odpovedana večina prireditev. Valeta devetošolcev je bila izvedena pred šolo.

Zastavljeni cilj, **realizacija vseh načrtovanih prireditev**, ni bil v celoti realiziran.

**PROJEKTI**

Projekti postajajo vedno bolj sestavni del pedagoškega dela.

V letu 2020/21 je naša šola izvajala naslednje projekte:

* Šolski vrt
* Turizmu pomaga lastna glava
* Plavalno opismenjevanje (delno realizirano)
* Shema šolskega sadja in zelenjave
* Kakovost
* Solidarnost
* KUL šola
* Bralni testi
* Slovenija, moja domovina (brez nagradne ekskurzije)
* Aktivno preživljanje prostega časa
* Korak k Sončku
* KAUČ – Za kakovost slovenskih učbenikov
* Inovativna učna okolja podprta z IKT – Inovativna pedagogika 1 : 1
* Erasmus+ KA229
* Erasmus+ KA1-SE-92/20

Nekateri projekti se izvajajo v okviru pouka in v LDN niso posebej opredeljeni.

Cilji, **zastavljeni v okviru projektov**, so bili v celoti realizirani, če so bili projekti do konca izvedeni.

**SODELOVANJE S STARŠI**

Potekalo je skladno z načrtovanimi in v LDN opredeljenimi oblikami:

* pogovorne ure
* govorilne ure
* roditeljski sestanki (razredni, skupni)

Seveda smo v času epidemije večino sodelovanja s starši izpeljali na daljavo (Teams, elektronska pošta in tudi telefon). Bila je potrebna dodatna komunikacija, da smo lahko vzpostavili delo na daljavo. Starši so naše delo v času epidemije (v okviru ankete) ocenili kot zelo dobro.

**VZGOJNI NAČRT ŠOLE**

Skladno z navodili vsakoletno pregledamo smernice (obveznosti, dolžnosti, vzgojno delovanje), zapisane v vzgojnem načrtu. Analiziramo zastavljeno delovanje in izvedemo morebitne korekcije. Tako smo tudi v šolskem letu 2020/21 opravili določene korekcije Pravil šolskega reda in vzgojnega načrta. Predvsem smo dali poudarek na bolj učinkovitem vzgojnem delovanju v 1. triadi, kjer zaznavamo v zadnjih letih več vzgojne problematike.

Dodatni poudarek dajemo preventivnim dejavnostim za varno rabo interneta, izvajanju drugačnih razrednih ur (medsebojni odnosi, vrednote), uporabi restitucije (dežurstva, pomoč sošolcem, pomoč učitelju), mediacijskim pogovorom v šolski svetovalni službi, medgeneracijskemu druženju in humanitarnim dejavnostim.

V šolskem letu 2020/21 je bilo izrečenih 6 vzgojnih opominov.

**KADRI IN STROKOVNO IZPOPOLNJEVANJE**

Strokovni delavci naše šole skrbijo, da se redno izobražujejo in tako sledijo novostim na področju šolstva in trendom na »njihovih« strokovnih področjih. Poleg individualnih izobraževanj se je kolektiv udeležil izobraževanja na temo: Osem krogov odličnosti, Miti ali resnice in Orodja in metodika dela na daljavo.

Kot del izobraževanja lahko štejemo tudi prisotnost na pedagoških konferencah in organizacijskih sestankih, kjer se je izvajalo sprotno informiranje zaposlenih o novostih, ki so pomembne za področje našega dela.

**HOSPITACIJE**

Ravnatelj kot pedagoški vodja izvaja tudi spremljave pouka, t. i. hospitacije.

Zastavljeni cilj, **spremljava pouka pri vsaj 20 strokovnih delavcih**, ni bil realiziran, opravljenih je bilo 9 hospitacij. Ker je potekal delo na daljavo, se je le to spremljalo v okviru možnosti.

**DELO STROKOVNIH ORGANOV ŠOLE**

So delovali skladno z zastavljenimi načrti. Med letom je bilo 5 pedagoških konferenc, dve sta potekali na daljavo.

Vsak petek so potekali organizacijski sestanki, ki so bili namenjeni pregledu realiziranih aktivnosti v preteklem tednu in pripravi na dogodke tekočega tedna.

Sestanki razrednih učiteljskih zborov (RUZ) so bili izvedeni, prav tako tudi redovalne konference. Večina vseh teh sestankov je bila izvedena na daljavo.

**ZAKLJUČEK**

Delo v šolskem letu 2020/21 je bilo, kljub izrednemu stanju – epidemiji, dobro opravljeno in je le delno odstopalo od zastavljenega letnega delovnega načrta.